# Bloški smučarji

Preberite besedilo na spodnji povezavi in rešite naloge. Poglejte video.

<https://www.rtvslo.si/dostopno/lahko-branje/bloski-smucarji/544604>

<https://vimeo.com/42749913>

1. Kje leži Bloška planota?
2. Kako so se v starih časih vaščani pozimi obiskovali? Zakaj?
3. Kdo in kje je pisal o bloških smučarjih?
4. Kako so včasih imenovali osrednji del Slovenije in kaj je zajemal?
5. Opišite bloškega smučarja, kot je prikazan v grbu.
6. Kaj je suha roba?
7. Kdo so zgodovinarji?

 Dopolnite z besedami iste besedne družine (besede, ki imajo isti koren – naj vas spomnim: pisati – pisar, pismo, pisec, napis, prepis, podpis, napisati, dopisati, prepisati, podpisati, pismen, pisni …):

smučati -

snežiti –

drsati se –

 Besedilo prepišite tako, da glagole postavite v sedanjik.

Smuči so prebivalci Bloške planote izdelovali sami doma, in sicer so uporabljali brezov, bukov, brestov ali jesenov les. Za krivljenje sprednjih koncev smuči so jih parili v segreti peči in upogibali v vreli vodi. Dolžina smuči je bila okoli 150 centimetrov, širina 15 -20 centimetrov, višina krivine pa 10 centimetrov. Smuči so na čevlja pritrjevali z usnjenimi jermeni. Pri premikanju na smučeh si je smučar pomagal z do dva metra dolgo leseno palico; palica mu je služila kot opora, z njo pa je tudi zaviral in spreminjal smer.

Postavite pridevnike in samostalnike v pravi sklon:

**BLOKE – ZIBELKA SMUČANJA V SREDNJI EVROPI**

Prvi doslej znani zapis o \_\_\_\_\_\_\_\_\_\_\_\_\_\_\_\_\_\_\_\_\_ (bloško smučanje) – gibanju na smučeh po \_\_\_\_\_\_\_\_\_\_\_\_\_\_\_\_\_ (visok sneg) – je leta 1689 v Slavi vojvodine Kranjske opisal polihistor Janez Vajkard Valvazor. Bločani so bili v \_\_\_\_\_\_\_\_\_\_\_\_\_ (tisti čas) edini v srednji Evropi, ki so uporabljali smuči pri \_\_\_\_\_\_\_\_\_\_ (hoja) in \_\_\_\_\_\_\_\_\_\_\_\_\_\_\_\_\_\_ (vijuganje) po snegu. O \_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_ (ta edinstven pojav) so pisali številni domači in tuji raziskovalci.

Bločani si niso izmislili smuči za šport in zabavo, napravili so jih za praktično rabo. Dolge in hude zime so čez \_\_\_\_\_\_\_\_\_\_\_\_\_\_\_\_\_\_\_\_ (širno polje, mn.) prinesle tudi nešteto zametov, zakrile poti do vasi in \_\_\_\_\_\_\_\_\_\_\_\_\_\_\_\_ (Bločan) preprečile, da bi šli lahko po \_\_\_\_\_\_\_\_\_\_\_\_\_ (opravek, mn.). Da so svoje otroke lahko odnesli h \_\_\_\_\_\_\_\_\_\_ (krst), hodili v cerkev in pokojnika popeljali na \_\_\_\_\_\_\_\_\_\_\_\_\_\_\_\_\_\_ (zadnja pot), so si umislili lesene smuči.